Man van Durban doodgeskiet in kapingArgieffoto ŉ 48-jarige man is Woensdagoggend tydens ŉ kaping in Durban doodgeskiet. Maj. Thulani Zwane, polisiewoordvoerder van KwaZulu-Natal, het aan Maroela Media bevestig dat die kaping Woensdagoggend in Chatsworth plaasgevind het. “Die man is noodlottig gewond toe hy en sy seun gekaap is. Sy seun kon daarin slaag om ongedeerd te ontsnap,” het Zwane gesê. Die voertuig word steeds vermis. Die polisie ondersoek ŉ saak van kaping en moord. Niemand is nog in hegtenis geneem nie. Chris Botha, woordvoerder van Netcare 911, het gesê die voorval het omstreeks 06:20 in die oprit na ŉ huis in Moortonrylaan plaasgevind. “Die man was reeds dood toe paramedici by die toneel opgedaag het,” het Botha gesê. Die oorlede se naam is nog nie bekendgemaak nie.